32006D0775
L 314/33
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 13 ноември 2006 година
за изменение на приложение Г към Директива 95/70/ЕО на Съвета по отношение на списъка с екзотични болести по мекотелите, предмет на хармонизирани контролни мерки на Общността
(нотифицирано под номер C(2006) 5309)
(текст от значение за ЕИП)
(2006/775/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 95/70/ЕО на Съвета от 22 декември 1995 г. за въвеждане минимални мерки на Общността за контрола на някои болести, засягащи двучерупчестите мекотели (1), и по-специално член 9 от нея,
като има предвид, че:
(1)
Директива 95/70/ЕО въвежда минимални мерки на Общността за контрола на някои болести, засягащи двучерупчестите мекотели. Болестите, предмет на такива хармонизирани мерки, са определени в приложение A към Директива 91/67/ЕИО на Съвета от 28 януари 1991 г. относно ветеринарно-санитарните изисквания при пускането на пазара на аквакултури и продукти от тях (2) и приложение Г към Директива 95/70/ЕО.
(2)
Болестите съгласно приложение Г към Директива 95/70/ЕО са болести, за които се счита, че са екзотични за Общността.
(3)
Нови епидемиологични проучвания са показали, че няколко болести, включени в списъка на приложение Г към Директива 95/70/ЕО, са или широко разпространени в промишлеността на Общността за отглеждане на мекотели, или са без никакво значимо влияние.
(4)
Видовете, към които се отнасят възприемчивите гостоприемници за въпросните болести и патогени, следва да бъдат в съответствие с най-новото издание на Международния кодекс на МБЕ за здравето на водните животни.
(5)
Подходящо е да се вземат предвид болестите, изброени в част II от приложение IV към Директива COM(2005)362 на Съвета (3), с цел да се осигури ефикасен преход към новото законодателство на Общността за здравето на водните животни.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложение Г към Директива 95/70/ЕО се заменя с текста в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 13 ноември 2006 година.